ผู้ฝากเงินหนีความเสี่ยง!ฝากออมทรัพย์ดอกสูง 3.5%ฮอต
เงินฝากออมทรัพย์ดอกเบี้ย 3.5% ของธนาคารซีไอเอ็มบี ไทยฮอต หลังการลงทุนด้านอื่นเสี่ยงเพิ่ม ชี้ปีนี้การระดมเงินฝากระยะสั้นจะแข่งขันสูง
18 พ.ค. 2555

เงินฝากออมทรัพย์ดอกเบี้ย 3.5% ของธนาคารซีไอเอ็มบี ไทยฮอต หลังการลงทุนด้านอื่นเสี่ยงเพิ่ม ชี้ปีนี้การระดมเงินฝากระยะสั้นจะแข่งขันสูง
น.ส.ดุษณี เกลียวปฎินนท์ ผู้ช่วยกรรมการผู้จัดการใหญ่ ธนาคารซีไอเอ็มบี ไทย กล่าวว่า การให้ดอกเบี้ยผลตอบแทนที่สูงขึ้นของธนาคารไม่ใช่แนวโน้มดอกเบี้ยขาขึ้นอย่างเดียว แต่เป็นผลจากอัตราเงินเฟ้อที่เพิ่มขึ้นด้วย ซึ่งปีนี้การแข่งขันดึงเงินฝากระยะสั้น หรือการฝากเงินที่จ่ายดอกเบี้ยแบบขั้นบันไดน่าจะได้รับความนิยมจากผู้ฝากมากขึ้น เพราะตรงกับความต้อกงารต้องการของผู้ฝากที่ต้อกงารเลี่ยงความเสี่ยง เพราะการลงทุนด้านอื่นๆเสี่ยงสูงกว่า ทำให้การแข่งขันระดมฝากเงินในปีนี้น่าจะมีสีสันมากขึ้น
อย่างไรก็ตาม มองว่าถึงช่วงนี้ดอกเบี้ยเงินฝากจะเพิ่มขึ้นบ้าง แต่เชื่อว่าดอกเบี้ยเงินกู้น่าจะยังไม่ปรับขึ้น หรือถึงจะปรับขึ้นก็ไม่น่าจะขึ้นเกิน 0.25% เนื่องจากระบบมีการแข่งขันกันค่อนข้างสูง
“ปีนี้โปรดักเงินฝากประเภทฟิกส์ระยะสั้นน่าจะมาแรง เพราะการฝากผ่านตั๋วเงินฝากหรือตั๋วบี/อีรวมทั้งพันธบัตร(บอน์ด)ระยะสั้นน่าจะค่อยๆหมดไป เพราะกฎหมายคุ้มครองเงินฝากจะเริ่มมีผลคุ้มครองเฉพาะเงินฝาก เริ่มตั้งแต่ 11 ส.ค.ปีนี้แล้ว” น.ส.ดุษณีกล่าว
ทั้งนี้ มองว่ากระแสข่าวที่รัฐบาลจะเลื่อนกฎหมายคุ้มครองเงินฝาก จาก 10 ล้านบาทต่อบัญชี ลดลงมาเหลือบัญชี 1 ล้านบาทต่อบัญชี ที่จะมีผลบังคับใช้ในเดือนส.ค.ปีนี้ออกไป ดดยให้คุ้มครองลดลงจาก 10 ล้านบาท เหลือ 5 ล้านบาทต่อบัญชีนั้น ไม่น่าจะมีผลกระทบต่อผู้ฝากงเนรายย่อยรายย่อยมากนัก เพราะระบบธนาคารพาณิชย์ค่อนข้างมีความเข้มแข็ง และผู้ฝากที่มีเงินฝากส่วนใหญ่ก็ระมัดระวังความเสี่ยงอยู่แล้ว
น.ส.ดุษณี กล่าวว่า ประชาชนที่มาชมงานมหกรรมทางการเงิน ครั้งที่ 12 หรือ มันนี่ เอ็กโปร์ให้ความสนใจเงินฝากออมทรัพย์ ดอกเบี้ย3.50% ที่ธนาคารมีการแจกคูปองให้วันละ 1,500 ใบ โดยเปิดบัญชีขั้นต่ำ 5 หมี่นบาทถึง 5 แสนบาท ค่อนข้างมาก เพราะให้ผลตอบแทนสูงกว่าดอกเบี้ยออมทรัพย์ทั่วไป ที่ปัจจุบันเฉลี่ยอยู่ที่ 0.75 - 2.75% เท่านั้น ซึ่งถ้าฝาก 5 แสนบาท คิดเป็นรายได้ดอกเบี้ยถึง 1.3 หมื่นบาทต่อปี ซึ่งธนาคารตั้งเป้าจะแจกคูปองทั้งหมด 7,000 ใบ